Z A P I S N I K
9. sjednice Vijeća Mjesnog odbora Sloboština, održane dana
17. siječnja 2022. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA:  Srećko Krivić, Darko Konjiković, Goran Ratković, Danica Juričić Spasović, Antonio Pavlečić, Josip Benko

Vijećnica Martina Hegedušić je pravovremeno pismenim putem opravdala svoje odsustvo.

Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću

Sjednica je započela u 19:00 h.

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da je na početku otvaranja Sjednice nazočno 6 članova Vijeća, što znači da Vijeće može pravovaljano odlučivati te otvara 9. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 6 glasova ˝ZA˝ Vijeće prihvaća tekst Zapisnika 7. sjednice održane 14. prosinca 2021.godine.


USVAJANJE DNEVNOG REDA

Troje vijećnika je imalo prijedloge za dodatne točke dnevnog reda.
Vijećnik Josip Benko je predlozio točku Dnevnog reda - Rasprava o davanju u zakup poslovnih  prostora u vlasništvu grada Zagreba  u naselju Sloboština - zaključak, donosi se, te je prijedlog usvojen za 5 glasova ZA i 1 glasom PROTIV.
Vijećnik Srećko Krivić je predlozio točku Dnevnog reda - Uređenje prolaza u zgradi, u ulici Vladimira Varićaka 11 - zaključak, donosi se, te je prijedlog usvojen jednoglasno (6 glasova ZA).
Vijećnik Antonio Pavlečić je predlozio točku Dnevnog reda - Uređenje i opremanje poslovnih prostora za poduzetništvo u naselju Sloboština - zaključak, traži se, te ovaj prijedlog nije usvojen (3 glasa ZA i 3 glasa PROTIV).

Nakon dopune dnevnog reda sa točkom 5. prema prijedlogu vijećnika Josipa Benka, te točkom 6. prema prijedlogu vijećnika Srećka Krivića, Vijeće Mjesnog odbora sa 5 glasova „ZA“ i 1 glasom ''PROTIV'', prihvaća dnevni red. 


D n e v n i     r e d

1. Izvješće o radu VMO Sloboština za 2021.g -  zaključak, donosi se
2. Program rada za 2022g. -  zaključak, donosi se
3. Rasprava o dodijeli prostora MS Sloboština za povremeno korištenje za potrebe stranke 365 Milan  Bandić - zaključak, donosi se
4. Rasprava o produljenju odluke o privremenom ne održavanju dežurstva za građene zbog pandemije covid-19 - zaključak, donosi se
[bookmark: _Hlk93764917]
5. Rasprava o usvajanju plana održavanja za 2022g. u naselju Sloboština - zaključak, donosi se
[bookmark: _Hlk93765622]6. Rasprava o davanju u zakup poslovnih  prostora u vlasništvu grada Zagreba  u naselju Sloboština - zaključak, donosi se

[bookmark: _Hlk93766119]7.  Uređenje prolaza u zgradi, u ulici Vladimira Varićaka 11 - zaključak, donosi se

[bookmark: _Hlk93766396]8. Pitanja, prijedlozi, obavijesti



Ad.1. Izvješće o radu VMO Sloboština za 2021.g -  zaključak, donosi se

Članovi Vijeća pismenim putem su informirani o predmetu rasprave.

[bookmark: _Hlk93764988]U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Josip Benko i Darko Konjiković

Vijeće Mjesnog odbora Sloboština, nakon uvodne riječi Predsjednika, raspravljalo je o izvješću rada VMO Sloboština za 2021. godinu., gdje je iskazano zadovoljstvo sa samim radom, jednoglasno usvojenim zaključcima i vremenom uloženim u rasprave sa naglaskom na još veći angažman u budućem djelovanju. Postavljeno je pitanje o broju zaključaka koji su usvojeni na sjednicama VGČ, te koliki je obujam financijski sredstava iskorišten za njihovu realizaciju.

Nakon provedene rasprave, VMO Sloboština  jednoglasno donosi:



Z A K LJ U Č A K
o izvješću o radu VMO Sloboština za 2021.g -  zaključak, donosi se

1. Vijeće Mjesnog odbora Sloboština raspravljalo je o izvješću rada VMO Sloboština za 2021.godinu., te ga je u potpunosti jednoglasno usvojilo.

2. Ovaj Zaključak dostavlja se Vijeću Gradske četvrti Novi Zagreb – istok.






Ad.2. Program rada za 2022g. -  zaključak, donosi se

Članovi Vijeća pismenim putem su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, i Darko Konjiković

[bookmark: _Hlk86096289]Nakon uvodne riječi Predsjednika, Vijeće Mjesnog Odbora Sloboština komentiralo je sam Program rada i njegove stavke, te se slažu sa njegovim sadržajem. 

Nakon provedene rasprave, VMO Sloboština  jednoglasno donosi:



Z A K LJ U Č A K
[bookmark: _Hlk93506983]o Programu rada za 2022 .godinu -  zaključak, donosi se


1. Vijeće Mjesnog odbora Sloboština raspravljalo je o Programu rada za 2022 .godinu., te, donijelo zaključak da ga u potpunosti prihvaća jer Program adekvatno sagledava stanje, potrebe i probleme Mjesnog odbora, iznosi planirane ciljeve i akte kojima se želi ostvariti njihova realizacija.

2. Ovaj Zaključak dostavlja se Vijeću Gradske četvrti Novi Zagreb – istok.





Ad. 3. Rasprava o dodijeli prostora MS Sloboština za povremeno korištenje za potrebe stranke 365 Milan  Bandić - zaključak, donosi se

[bookmark: _Hlk93764950]Članovi Vijeća pismenim putem su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Antonio Pavlečić i Josip Benko

Vijeće Mjesnog odbora Sloboština raspravljalo je o dodijeli prostora MO Sloboština na povremeno korištenje za potrebe stranke Bandić Milan 365, te je zaključilo da stranka Bandić Milan -365, za potrebe povremenog korištenja može koristiti samo veliku dvoranu, dok prostor koji se naziva ' Ured'' više ne bi bio dostupan za ovu namjenu. Želja i ideja VMO je da se navedeni prostor (''Ured'') u budućem razdoblju ne daje na povremeno korištenje, nego da prenamjenom ured bude dostupan svim korisnicima MO Sloboština u svakom trenutku o čemu će vijeće raspravljati na jednoj od narednih sjednica.


Nakon provedene rasprave, VMO Sloboština jednoglasno (za odobrenje povremenog korištenja Velike dvorane), te sa 4 glasa ''ZA'', 1 glasom ''PROTIV'' i 1 glasom ''SUZDRAŽAN'' ( za neodobrenje povremenog korištenja ''Ureda'')  donosi:



Z A K LJ U Č A K
O  dodijeli prostora MO Sloboština na povremeno korištenje za potrebe stranke Bandić Milan 365  - zaključak, donosi se



1. Vijeće Mjesnog odbora Sloboština raspravljalo je o dodijeli prostora MO Sloboština na povremeno korištenje, za potrebe stranke Bandić Milan 365.

2. Vijeće Mjesnog odbora Sloboština donijelo je zaključak da se stranci Bandić Milan 365 odobrava povremeno korištenje Velike dvorane svake srijede u terminu 18.00-19.00h. od 17.01.2022. -17.01.2023., dok je zahtjev za povremenim korištenjem uredske prostorije odbijen.

3. Ovaj Zaključak dostavlja se Vijeću Gradske četvrti Novi Zagreb – istok.





Ad. 4. Rasprava o produljenju odluke o privremenom ne održavanju dežurstva za građene zbog pandemije covid-19 - zaključak, donosi se

U raspravi sudjeluju: Goran Ratković, Srećko Krivić, Darko Konjiković, Josip Benko, Danica Juričić Spasović, Antonio Pavlečić

Vijeće Mjesnog odbora Sloboština, raspravljalo je o produljenju odluke o privremenom ne održavanju dežurstva za građane zbog pandemije Covid-19, te smatra da zbog trenutačne nepovoljne epidemiološke situacije, navedenu odluku o neodržavanju dežurstava za građane,  treba produljiti do slijedeće sjednice VMO Sloboština, gdje će se opet raspravljati o ukidanju ili produljenju navedene Odluke.


Nakon provedene rasprave jednoglasno je usvojen:


Z A K LJ U Č A K
[bookmark: _Hlk93508639]O produljenju odluke o privremenom ne održavanju dežurstva za građane zbog pandemije Covid-19 - zaključak, donosi se


1. [bookmark: _Hlk93508663]Vijeće Mjesnog odbora Sloboština raspravljalo je produljenju odluke o privremenom ne održavanju dežurstva za građane zbog pandemije Covid-19.

2. Vijeće Mjesnog odbora Sloboština, donijelo je zaključak da zbog trenutačne, nepovoljne epidemiološke situacije, produljuje navedenu odluku o neodržavanju dežurstava za građane, do slijedeće sjednice VMO Sloboština, gdje će se opet raspravljati o ukidanju ili produljenju navedene Odluke.

3. Ovaj Zaključak dostavlja se Vijeću Gradske četvrti Novi Zagreb – istok.



Ad. 5. Rasprava o usvajanju plana održavanja za 2022g. u naselju Sloboština - zaključak, donosi se

Članovi Vijeća pismenim putem su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Josip Benko i Darko Konjiković

Nakon uvodne riječi Predsjednika, Vijeće Mjesnog odbora Sloboština raspravljalo je o usvajanju plana održavanja za 2022. godinu. u naselju Sloboština. Zaključeno je da se uz već postojeće lokacije, dodatno unesu lokacije, za koje se smatra da nisu obuhvaćene programom čišćenja i održavanja tj. smatra se da ih se ne održava dovoljno dobro.

Lokacije su:
•	parking i nogostup iza zgrade u Zahradnikovoj ulici, kućni brojevi 1-25 ( k.č.1688/1 ,  k.č. 1704/3 )
•	parking  u ulici Vilima Fellera ( k.č. 1462/2 , k.č. 1462/4 )
•	nogostup uz ogradu škole OŠ Otok u Gradićevoj ulici ( k.č. 1731/12 )
•	kolnik i parking u ulici Stjepana Gradića ( k.č. 1731/10, 1731/11 )


Nakon provedene rasprave, VMO Sloboština sa 4 glasa ''ZA'' i 2 glasa ''SUZDRŽAN'' donosi:



Z A K LJ U Č A K
o  usvajanju plana održavanja za 2022.godinu u naselju Sloboština - zaključak, donosi se


1. Vijeće Mjesnog odbora Sloboština raspravljalo je o usvajanju plana održavanja za 2022. godinu u naselju Sloboština.

2. Vijeće Mjesnog odbora Sloboština donijelo je zaključak kojim traži da se u Plan održavanja za 2022. godinu. u naselju Sloboština uz već postojeće lokacije, dodatno unesu lokacije, za koje Vijeće smatra da nisu obuhvaćene programom čišćenja i održavanja tj. smatra da ih se ne održava dovoljno dobro.

 Lokacije su:
· parking i nogostup iza zgrade u Zahradnikovoj ulici, kućni brojevi 1-25                  ( k.č.1688/1 , k.č. 1704/3 )
· parking  u ulici Vilima Fellera ( k.č. 1462/2 , k.č. 1462/4 )
· nogostup uz ogradu škole OŠ Otok u Gradićevoj ulici ( k.č. 1731/12 )
· kolnik i parking u ulici Stjepana Gradića ( k.č. 1731/10, 1731/11 )


3. Ovaj Zaključak dostavlja se Vijeću Gradske četvrti Novi Zagreb – istok.




Ad.6. Rasprava o davanju u zakup poslovnih  prostora u vlasništvu grada Zagreba  u naselju Sloboština - zaključak, donosi se


[bookmark: _Hlk93766223]U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Josip Benko i Darko Konjiković

Vijećnik Josip Benko, kao predlagatelj, održao je uvodnu riječ, a nakon toga je Vijeće Mjesnog Odbora Sloboština pokrenulo raspravu o temi davanja u zakup, prostora u vlasništvu grada Zagreba. Zaključeno je da je potrebno saznati kompletan popis gradskih prostora u naselju Sloboština, pogotovo onih koji su slobodni i koji bi se mogli predati u najam, jer je već bilo nekoliko konkretnih upita vezanih za navedene gradske prostore.

[bookmark: _Hlk93766337]Nakon provedene rasprave jednoglasno je usvojen:


Z A K LJ U Č A K
[bookmark: _Hlk93513410]o raspravi o davanju u zakup poslovnih  prostora u vlasništvu grada Zagreba  u naselju Sloboština - zaključak, donosi se


1. Vijeće Mjesnog odbora Sloboština raspravljalo je davanju u zakup i uređenju poslovnih prostora u naselju Sloboština, a koji su u vlasništvu grada Zagreba.

2. Vijeće Mjesnog odbora Sloboština je donijelo zaključak kojim se traži uvid u kompletan popis gradskih poslovnih prostora u naselju Sloboština. Za prostore koji su trenutno prazni, traži se da se što hitnije pokrene procedura za njihovo iznajmljivanje. Također, ovim zaključkom VMO Sloboština traži da se zapušteni i derutni poslovni prostori obnove i dovedu u stanje u kojem bi se mogli iznajmljivati jer je VMO Sloboština dobilo već nekoliko konkretnih upita vezanih za navedene gradske prostore.

3. Ovaj Zaključak dostavlja se Vijeću Gradske četvrti Novi Zagreb – istok.





Ad.7. Uređenje prolaza u zgradi, u ulici Vladimira Varićaka 11 - zaključak, donosi se 


U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Josip Benko i Darko Konjiković

Vijećnik Srećko Krivić, kao predlagatelj, održao je uvodnu riječ, a nakon toga je Vijeće Mjesnog Odbora Sloboština pokrenulo raspravu o navedenoj temi. VMO smatra da se prolaz mora pod hitno sanirati zbog samog zdravlja građana koji tamo svakodnevno prolaze. Zaključeno je da će se tražiti očitovanje od nadležnih službi i ureda, radi utvrđivanja tko je za to odgovoran, te što je sve potrebno da se projekt sanacije urgentno pokrene i odradi.  


Nakon provedene rasprave jednoglasno je usvojen:






Z A K LJ U Č A K
[bookmark: _GoBack]o uređenju prolaza u zgradi, u ulici Vladimira Varićaka 11 - zaključak, donosi se


1. Vijeće Mjesnog odbora Sloboština raspravljalo je o sanaciji prolaza u zgradi, u ulici Vladimira Varićaka 11. (između broja 11-13, kraj poslovnice Pošte)

2. Vijeće Mjesnog Odbora Sloboština donijelo je zaključak kojim traži očitovanje oko odgovornosti za navedeni prolaz, da li je navedeni prolaz pod ingerencijom grada Zagreba ili stanara Varićakove 11., te kad se utvrdi ingerencija, da se od odgovornih traži hitna sanacija navedenog prolaza, prije svega zbog zaštite zdravlja građana koji tamo svakodnevno prolaze jer je situacija već alarmantna. 

3. Ovaj Zaključak dostavlja se Vijeću Gradske četvrti Novi Zagreb – istok.



Ad.8. Pitanja, prijedlozi, obavijesti

Predsjednik VMO informirao je vijećnike da se ponovo sastao sa djelatnicima gradskih službi, vezano uz projekt pješačkog prijelaza Varićakova-Zahradnikova, gdje je dobio novu informaciju, da troškovnik, koji je predmet svih dosadašnji sastanka nije uopće vezan za traženi pješački prijelaz. Zatražio je očitovanje svih Ureda sa kojima je komunicirao unazad šest mjeseci, da mu objasne kako nije uočeno da se ne radi o traženom projektu, nego o nekom drugom.

Vijećnik Srećko Krivić je zatražio info o stanju projekta deratizacije u Sloboštini. Predsjednik je informirao vijećnika da je predmet prenesen na nadležne službe i čeka se njihovo očitovanje.

Vijećnik Darko Konjiković informirao je VMO Sloboština o sadržaju zadnje održane sjednice Školskog Odbora OŠ Otok.

Radna grupa za školsko igralište razgovarala je na temu uređenja igrališta, ali i školske dvorane, te idejama i mogućnostima gradnje nove dvorane sa uključenim novim prostorima za održavanje nastave, preko EU projekata ili projekta NPOO-a.


Obzirom da više nije bilo pitanja i prijedloga predsjednik Vijeća zaključuje sjednicu u 20:12 sati.





KLASA: 024-08/22-003/115
URBROJ: 251-13-11-9-22-2
Zagreb, 17. siječanj 2022.

Zapisnik sastavio:							
Darko Konjiković

Predsjednik
Vijeća Mjesnog odbora
Sloboština
Goran Ratković





